cyanic-selkie/wikianc huggingface dataset:
আকাশ চোপড়া
প্রথম-শ্রেণীর ক্রিকেট
২০০৮ ও ২০০৯ সালের আইপিএলের প্রথম ও দ্বিতীয় আসরে কলকাতা নাইট রাইডার্সের পক্ষে খেলেন। তবে, দৃশ্যতঃ তিনি টি২০ খেলাগুলোর অনুপযুক্ত ছিলেন। ২০১১ সালের চতুর্থ আসরে রাজস্থান রয়্যালসের পক্ষে খেলার জন্যে চুক্তিবদ্ধ হন তিনি।
১৫ সেপ্টেম্বর, ২০০৮ সালে নিসার ট্রফিতে দিল্লি দলের পক্ষে খেলেন। পাকিস্তানের কায়েদ-ই-আজম ট্রফির শিরোপা বিজয়ী এসএনজিপিএলের বিপক্ষে ৪ ও ১৯৭ রান তুলেন। দিল্লিতে অনুষ্ঠিত ঐ খেলাটি ড্রয়ে পরিণত হয়। তবে, প্রথম ইনিংসে এগিয়ে থাকার সুবাদে এসএনজিপিএল শিরোপা লাভ করে।
দীর্ঘদিন দিল্লি দলের প্রতিনিধিত্ব করার পর রঞ্জী ট্রফির প্লেট পর্বে রাজস্থান দলের অতিথি খেলোয়াড় হিসেবে অংশ নেন। তিনি রাজস্থান দলকে প্রথম প্লেট পর্বে জয়ী করতে সহায়তা করেন। এরপর, ২০১০-১১ মৌসুমের রঞ্জী ট্রফিতে দলকে আরও একটি শিরোপা লাভ জয় করান। সবমিলিয়ে দিল্লির পক্ষে একটি ও রাজস্থানের পক্ষে দুইটি শিরোপা লাভ করান। স্বল্প কয়েকজন ভারতীয় খেলোয়াড়ের অন্যতম হিসেব প্রথম-শ্রেণীর ক্রিকেটে আট সহস্রাধিক রান করেছেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন আকাশ চোপড়া। ৮ অক্টোবর, ২০০৩ তারিখে আহমেদাবাদে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ২০০৪ তারিখে নাগপুরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
চোপড়া’র আন্তর্জাতিক খেলোয়াড়ী জীবন বেশ ভালোভাবেই শুরু হয়। ২০০৩-০৪ মৌসুমে সফরকারী নিউজিল্যান্ড দলের বিপক্ষে মোহালিতে অনুষ্ঠিত সিরিজের দ্বিতীয় টেস্টের উভয় ইনিংসে তিনি অর্ধ-শতরানের ইনিংস উপহার দিয়েছিলেন। ২০০৩ সালের শেষদিকে সফরকারী নিউজিল্যান্ড দলের বিপক্ষে আহমেদাবাদ টেস্টের মাধ্যমে তার অভিষেক পর্ব সম্পন্ন হয়। এ পর্যায়ে ভারত দলে তিনি ভারতের উদ্বোধনী জুটিতে দিল্লির দলীয় সঙ্গী বীরেন্দ্র শেওয়াগের সাথে যুক্ত হন। ২০০৩-০৪ মৌসুমের শুরুতে নিজ দেশে সফরকারী নিউজিল্যান্ডের বিপক্ষে তার অসাধারণ ব্যাটিং সবিশেষ লক্ষণীয় ছিল।
অস্ট্রেলিয়া গমন
এরফলে, অস্ট্রেলিয়া গমনার্থে তাকে ভারত দলে রাখা হয়। এ পর্যায়ে তাকে দিল্লির সতীর্থ বীরেন্দ্র শেওয়াগের সাথে উদ্বোধনী জুটির সুন্দর সূচনার স্বাক্ষর রাখতে দেখা যায়। ২০০৩-০৪ মৌসুমে অস্ট্রেলিয়া গমনার্থে তাকে ভারত দলে অন্তর্ভুক্ত করা হয়। বীরেন্দ্র শেওয়াগের সাথে বেশ কয়েকটি দূর্দান্ত উদ্বোধনী জুটি গড়েন। তন্মধ্যে, মেলবোর্ন ও সিডনিতে দুইটি শতরানের জুটি গড়েছিলেন। নতুন বলে সুন্দরভাবে মোকাবেলার মাধ্যমে বড় ধরনের জুটি গড়ার কল্যাণে রাহুল দ্রাবিড়, ভিভিএস লক্ষ্মণ, শচীন তেন্ডুলকর ও সৌরভ গাঙ্গুলী নিয়মিতভাবে মাঝারিসারিতে বেশ রান তুলতে পেরেছিলেন।
পরবর্তী সফরে পাকিস্তান গমন করেন। বীরেন্দ্র শেওয়াগের সাথে আরও একটি শতরানের জুটি গড়ে দলের প্রথম ইনিংসে ৬০০-এর অধিক সংগ্রহে ভূমিকা রাখেন। চীর প্রতিদ্বন্দ্বী দলকে মুলতানে সিরিজের প্রথম টেস্টে ইনিংস ব্যবধানে পরাজিত করে তার দল। তবে, দ্বিতীয় টেস্টে ভারতীয় ব্যাটসম্যানদের ব্যর্থতায় পরাজয়বরণ করে। এ পর্যায়ে নিয়মিত অধিনায়ক সৌরভ গাঙ্গুলীর আঘাতের কারণে স্থলাভিষিক্ত হওয়া যুবরাজ সিং শতরান করেছিলেন। চূড়ান্ত টেস্টে সৌরভ গাঙ্গুলী দলে ফিরে আসলে আকাশ চোপড়াকে দলের বাইরে রাখা হয় ও যুবরাজ সিংয়ে বহাল রাখা হয়।
অস্ট্রেলিয়ার মুখোমুখি
২০০৪ সালের বর্ডার-গাভাস্কার ট্রফিতে বীরেন্দ্র শেওয়াগের সাথে জুটি গড়তে তাকে পুনরায় দলে নেয়া হয়। ব্যাঙ্গালোরে সিরিজের প্রথম টেস্টের পূর্বে শচীন তেন্ডুলকরের আঘাতের ফলে তিনি এ সুযোগ পান। তবে, দলের শোচনীয় পরাজয়ের ফলে চেন্নাইয়ে পরবর্তী টেস্টে তাকে বাদ দেয়া হয় ও তেন্ডুলকর ফিরে আসেন। অন্যদিকে যুবরাজ সিংকে ইনিংস উদ্বোধনে দলে অন্তর্ভুক্ত করা হয়। তবে, যুবরাজ সিংও হিমশিম খেলে নাগপুরে তৃতীয় টেস্টে আকাশ চোপড়াকে দলে ফিরিয়ে আনা হয়। উভয় ইনিংসেই ব্যর্থ হলে অস্ট্রেলিয়া দল ৩৫ বছরের মধ্যে ভারতের মাটি থেকে সিরিজ জয়ে সমর্থ হয়। এরফলে, শেষবারের মতো তাকে দল থেকে বাদ দেয়া হয়। তার খেলোয়াড়ী জীবনের গড়ও ৪৬.২৫ থেকে ২৩-এ নেমে আসে। তাসত্ত্বেও, দিল্লির দলীয় সঙ্গী গৌতম গম্ভীর ও ওয়াসিম জাফরকে পাশ কাটিয়ে টেস্টে শেওয়াগের অংশীদার হতে এগিয়ে আসেন। তবে, নিম্নমূখী গড় থাকায় তাকে একদিনের আন্তর্জাতিক দলে রাখার জন্যে বিবেচনায় আনা হয়নি।
অস্ট্রেলিয়ার বিপক্ষে চার টেস্টে অংশ নিয়ে কোনটিতেই পঞ্চাশোর্ধ্ব রানের ইনিংস খেলতে পারেননি। তাসত্ত্বেও, মাঝারিসারিতে অসম্ভব ধৈর্য্যগুণে মূল্যবান সময় ব্যয়ের দিকে সচেতন হন। নতুন বলের মুখোমুখি হন ও শক্তিশালী মাঝারিসারিতে ভিত্তি আনয়ণে সচেষ্ট হন। এছাড়াও, ক্রিজের কাছাকাছি এলাকায় অসাধারণ ফিল্ডারের পরিচয় দেন। অনেকাংশেই তাকে কিংবদন্তীতুল্য একনাথ সোলকারের সাথে তুলনায় নিয়ে আসে।
দূর্ভাগ্যজনকভাবে ২০০৪ সালের পাকিস্তান সফরে খেলায় মোড় ঘুরানো ব্যাটসম্যান হিসেবে যুবরাজ সিংয়ের আবির্ভাবে তাকে মাঠের বাইরে রাখতে বাধ্য করা হয়। ২০০৪ সালে নিজ দেশে সফরকারী অস্ট্রেলিয়ার বিপক্ষে নিষ্প্রভ খেলা উপস্থাপনায় দলের বাইরে রাখা হয়। এর তিন বছর পর দক্ষিণ আফ্রিকার বিপক্ষে ভারত এ দলের পক্ষে অনানুষ্ঠানিক টেস্টে তাকে ব্যাটিং উদ্বোধনে নামানো হয়। একটিমাত্র পরিপূর্ণ খেলায় তিনি অপরাজিত দ্বি-শতক হাঁকান।
অবসর
তিনি নিয়মিতভাবে মিড-ডে ও ক্রিকইনফোয় প্রতিবেদন লিখে থাকেন। বর্তমানে তিনি স্টার স্পোর্টস, সনি ও সনি ইএসপিএনে ধারাভাষ্যকার ও খেলা বিশ্লেষকের ভূমিকায় অবতীর্ণ হয়েছেন। এছাড়াও, ২০১৮-১৯ মৌসুমের অস্ট্রেলিয়া বনাম ভারতের মধ্যকার টেস্ট সিরিজে সেভেন নেটওয়ার্কসের পক্ষে ধারাভাষ্যকার হিসেবে দায়িত্ব পালন করেছেন।
২০০৯ সালে ২০০৭-০৮ মৌসুমকে ঘিরে দিনপঞ্জী আকারে বিয়ন্ড দ্য ব্লুজ: এ ফার্স্ট-ক্লাস সিজন লাইক নো আদার শীর্ষক গ্রন্থ প্রকাশ করেন। হার্পার কলিন্স থেকে এটি প্রকাশিত হয়। গ্রন্থটি বেশ সমাদৃত হয় ও ক্রিকইনফো’র ক্রীড়া লেখক সুরেশ মেনন মন্তব্য করেছেন যে, কোন ভারতীয় টেস্ট ক্রিকেটারের লিখিত গ্রন্থগুলোর মধ্যে এটি সেরা। নভেম্বর, ২০১১ সালে হার্পার কলিন্স থেকে দ্বিতীয় গ্রন্থ প্রকাশ করেন। রঞ্জী ট্রফিতে রাজস্থানের শিরোপা বিজয়কে ঘিরে আউট অব দ্য ব্লু লিখেন। এরপর, ২০১৫ সালে দি ইনসাইডার উইদ ইএসপিএন ক্রিকইনফো এবং ২০১৭ সালে নাম্বার্স ডু লাই উইদ ইমপ্যাক্ট ইনডেক্স প্রকাশ করেন। এ পর্যন্ত তার রচিত সর্বগুলো গ্রন্থই হার্পার কলিন্স থেকে প্রকাশিত হয়েছে।
মে, ২০২০ সালে জনপ্রিয় মোবাইল ক্রিকেট খেলা ওয়ার্ল্ড ক্রিকেট চ্যাম্পিয়নশীপে নিজের কণ্ঠ ব্যবহার্থে ধারাভাষ্যকার হিসেবে চুক্তিবদ্ধ হন। এরফলে, ডিজিটাল জগতে প্রথম ধারভাষ্যকার হিসেবে চুক্তিবদ্ধ হয়েছেন।
ম্যাকেনজি ফয়
ম্যাকেনজি ক্রিস্টিন ফয় (জন্ম নভেম্বর ১০, ২০০০) একজন মার্কিন মডেল এবং অভিনেত্রী। তিনি ২০১২ সালে মুক্তিপ্রাপ্ত রোমান্টিক কাহিনীর দৃশ্যকাব্য সমৃদ্ধ মার্কিন চলচ্চিত্র ধারাবাহিক দ্য টোয়াইলাইট সাগার শেষপর্ব দ্য টোয়াইলাইট সাগা: ব্রেকিং ডওন – পার্ট ২-এ রেনেসমি কুলেন নামে হাজির হওয়ার জন্য সবচেয়ে বেশি পরিচিত, যেটি তাকে ফিচ্যার চলচ্চিত্রে সেরা তরুনী সাহায্যকারী অভিনেত্রী-বিভাগে ইয়ং আর্টিস্ট অ্যাওয়ার্ড-এর মনোনয়ন অর্জনে সহায়তা করে, এছাড়াও, ২০১৪ সালে মুক্তিপ্রাপ্ত মহাকাশ মহাক্যবের দৃশ্যকাব্যের জনপ্রিয় বিশ্ববিখ্যাত মার্কিন চলচ্চিত্র ইন্টারস্টেলার-এ তরুনী মার্ফি হিসেবে তার ভূমিকাটির জন্যও তিনি সমালোচকদের প্রশংসা অর্জন করেন, আর যেটি তাকে তরুন অভিনয় শিল্পী হিসেবে সেরা অভিনয়-বিভাগে স্যাটার্ন পুরস্কার পুরস্কার এনে দেয়, এটি সহ তিনি আরও কয়েকটি পুরস্কারের জন্য মনোনয়নও পান।
প্রাথমিক জীবন
ম্যাকেনজি ফয়ের জন্ম, ২০০০ সালের ১০ই নভেম্বর, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে। ফয় মাত্র ৩ বছর বয়স থেকে মডেলিং শুরু করেন এবং মাত্র ৯ বছর বয়স থেকে অভিনয় করা শুরু করেন।
কর্মজীবন
ফয়, ২০০৪ সালে মুদ্রণ বিজ্ঞাপনে মডেলিং করা শুরু করেন, তিনি বিভিন্ন জনপ্রিয় পোশাক নকশাকারী এবং এবং ব্রান্ড সমূহের জন্য কাজ করেন: গার্নেট হিল, পোলো রেল্প লওরেন এবং গাস সেখান থেকেই, তিনি তিনি বিশ্ব বিখ্যাত কিছু প্রতিষ্ঠানের জন্যও মডেলিং করেছেন, যেগুলোর মধ্যে দ্য ওয়াল্ট ডিজনি কম্পানী, ম্যাটেল এবং গ্যাপও অন্যতম ছিল।
ফয় তার অভিনয় জীবন শুরু করেন যখন তার বয়স মাত্র নয় বছর, সেই সময়ে তিনি কিছু ছোট পর্দার অনুষ্ঠান সমূহে অতিথি-শিল্পী ভূমিকায় অভিনয় করেছেন, এগুলোর মধ্যে মার্কিন টেলিভিশন চ্যানেল ফক্স-এ প্রচারিত হাস্যরস ধারাবাহিক 'টিল ডেথ, এবিসিতে প্রচারিত ধারাবাহিক ফ্লাশ ফরওয়ার্ড এবং সিবিএস-এ পুলিশীয় কাহিনী এবং দৃশ্যকাব্য সমৃদ্ধ ধারাবাহিক হাওয়াই ফাইভ-০ অন্যতম। ২০১০ সালে, তিনি মার্কিন উপন্যাস লেখিকা এবং চলচ্চিত্র পরিচালালিকা স্টেফেনি মেয়ার এর বই "ব্রেকিং ডওন"-এর চলচ্চিত্র সংস্করণে রেনেসমি কুলেন ভূমিকায় অভিনয় করেন, যেটি ছিল উপন্যাস ধারাবাহিক টোয়ালাইট সাগা-এর চতুর্থ এবং শেষ উপন্যাস। প্রথম চলচ্চিত্র, দ্য টোয়ালাইট সাগা: ব্রেকিং ডওন – পার্ট ১-এ শুধু রেনেসমিকে সাময়িক ভাবে দেখানো হয়, যেটি ২০১১ সালের ১৮ই নভেম্বর মুক্তি পায়। যদিও, এর দ্বিতীয় অংশটি, দ্য টোয়ালাইট সাগা: ব্রেকিং ডওন – পার্ট ২ মুক্তি পায় ২০১২ সালের ১৬ই নভেম্বর।
২০১২ সালের ফেব্রুয়ারি মাসে, তিনি অস্ট্রেলীয় চলচ্চিত্র পরিচালক জেমস ওড়ান-এর জনপ্রিয় অতিপ্রাকৃত অধীরতামূলক চলচ্চিত্র দ্য কনজ্যুরিং এর অভিনয়ের কাজে যোগ দেন। চলচ্চিত্রটির চিত্রায়ন শুরু হয় একই বছরের ২১শে ফেব্রুয়ারি মার্কিন যুক্তরাষ্ট্রের নর্থ ক্যারোলাইনা রাজ্যে, এবং মুক্তি পায় ২০১৩ সালের জুলাই মাসে।
ফয়, ব্রিটিশ চলচ্চিত্র পরিচালক ক্রিস্টোফার নোলান এর মহাকাশ মহাক্যবের দৃশ্যকাব্যের জনপ্রিয় বিশ্ববিখ্যাত মার্কিন চলচ্চিত্র ইন্টারস্টেলার-এ সাহায্যকারী অভিনেত্রী হিসেবে কাজ করেন, চলচ্চিত্রটি গল্প একটি পরিদর্শক দল সম্পর্কে, যারা মনুষ্যজাতির বাচিঁয়ে রাখা নিশ্চিত করার জন্য মহাকাশে একটি ওর্মহোল-এর মধ্য দিয়ে পাড়ি জমানোর প্রচেষ্টা করে। তার চরিত্রটির প্রাপ্তবয়স্কা মহিলা চরিত্রে অভিনয় করেছিলেন অস্কার মনোনয়ন প্রাপ্ত মার্কিন অভিনেত্রী জেসিকা চেস্টিয়েইন।  আবারর তার চরিত্রটির বয়স্কা মহিলার চরিত্রটিতে অভিনয় করেন মার্কিন অভিনেত্রী এলেন বারস্টেয়েইন।  তিনি মূলত তার অভিনীত পূর্ববর্তী বছরের চলচ্চিত্র উইশ ইউ ওয়েল-তার দাদির ভূমিকায় অভিনয় করেছিলেন। তিনি ২০১২ সালে মুক্তিপ্রাপ্ত হাস্যরস দৃশ্যকাব্যের অ্যানিমেশন ভিত্তিক ফরাসি চলচ্চিত্র আর্নেস্ট এন্ড সেলেস্টাইন-এর ইংরেজি সংস্করণে "সেলেস্টাইন" নামক চিত্রে কন্ঠ প্রদান করেন, এছাড়াও ২০১৪ সালে মুক্তিপ্রাপ্ত দ্য বক্সকার চিলড্রেন-এ ভায়োলেট চরিত্রে এবং ২০১৫ সালে মুক্তিপ্রাপ্ত দ্য লিটল প্রিন্স চলচ্চিত্রে ছোট মেয়ের ভূমিকাটিতে কন্ঠ প্রদান করেছেন। জুলাই মাসে ঘোষণা হয় যে, ফয় ২০১৮ সালে মুক্তি পাওয়ার কথা থাকা, আসন্ন মার্কিন চলচ্চিত্র দ্য নাটক্রেকার এন্ড দ্য ফোর রেয়ালামস-এ ক্লারা ভূমিকায় অভিনয় করবেন, যেখানে তার সাথে অভিনয় করবেন জনপ্রিয় মার্কিন অভিনেতা মরগান ফ্রিম্যান এবং মার্কিন নৃত্য শিল্পী  মিস্টি ক্যোপল্যান্ড।
পুরম
ডান|থাম্ব| সাজান হাতি শ্রী পুরমাথ্রেয়াসা মন্দির উৎসব, [[ত্রিপুণিতুরা|থ্রিপুনিতুরা ।]] ডান|থাম্ব| শ্রী পুরমাথ্রেয়াসা মন্দির উৎসব, [[ত্রিপুণিতুরা|থ্রিপুনিতুরা য় সজ্জিত হাতি ও পঞ্চবাদ্যম ]] পুরম উচ্চারণ [পুঃরাম] একটি বার্ষিক উৎসব, যা গ্রীষ্মকালীন ফসল কাটার পরে বিশেষত ভাল্লুভানাদু অঞ্চল এবং উত্তর-মধ্য কেরালার অন্যান্য সংলগ্ন অঞ্চলে (বর্তমান পলক্কাদ, ত্রিশুর ও মালাপুরাম জেলা) দেবদেবী দুর্গা বা কালীকে উত্সর্গীকৃত মন্দিরে উদযাপিত হয়। হরিমাত্তম পুরম এরনাকুলামের অন্যতম বিখ্যাত পুরাম। একটি বিখ্যাত পুরামের উদাহরণ হ'ল তিরুমন্ডহামকুন্নু পুরম যাতে সারাদেশে ১১ লক্ষ লোকের সক্রিয় অংশগ্রহণ রয়েছে। বেশিরভাগ পুরম উৎসবগুলোর মন্দিরের সীমা থেকে বের হওয়া শোভাযাত্রায় কমপক্ষে একটি শোভিতভাবে সজ্জিত হাতিকে প্যারেড করা হয়। যাইহোক, যেমন কিছু সুপরিচিত পুরম হল- অ্যান্থিমহকালানকাভু ভেলা, চেলককারা, শিরানুর পালক্কদে আর্যঙ্কাভু পুরম এবংওয়াদাক্কানচেরির কাছে মাচাদ মমঙ্গম যেখানে হাতি ব্যবহার করে না, এর পরিবর্তে ঘোড়া বা ষাঁড়ের অলংকারবহুল পুতুল ব্যবহৃত হয়। ভেলাও পুরমের মতো একটি উৎসব। থ্রিশুর পুরাম সকল পুরামের মধ্যে সর্বাধিক বিখ্যাত, যা আতশবাজির জন্য পরিচিত। কেরালার দ্বিতীয় সর্বাধিক পরিচিত পুরাম হলেন উথ্রালিকাভু পুরম । কাভাসেরীর পুরম বিকেলের সময় আতশবাজির জন্য সুপরিচিত। অন্যান্য বেশ কয়েকটি সুপরিচিত পুরম উৎসব হলো- আরতুপুজা-পেরুভানম পুরম, চালিশারী পুরম, অ্যান্থিমাহকালঙ্কাভু ভেলা, নেনমারা বল্লঙ্গি ভেলা, চিনাকাঠুর পুরম, মান্নারকাদ্দ পুরম, কাভাসেরী পুরম, পরিণাম্পট্ট পুরাম, হরিমতোম পুরম এবং তিরুমন্দমকুন্নু পুরম।পেরুভানাম-আরততপুজা পুরাম এর ১৪৩৬তম বছর ২০১৮ সালে উদ্‌যাপন করেছে।
বাদ্যযন্ত্র
মেলাম হল বিভিন্ন ধরনের বাদ্যযন্ত্রের একটি ধ্রুপদী পারফরম্যান্স যা কেরলের অনন্য এবং এটি জ্যাজের অনুরূপ। সমস্ত মেলামের মধ্যে সবচেয়ে ঐতিহ্যবাহী বলা হয় পান্ডি মেলাম কে যা সাধারণত মন্দিরের বাইরে উৎসব চলাকালীন হয়। আর এক ধরনের মেলামকে পানছড়ি মেলাম বলা হয়, যা পান্ডি মেলামের মতো ধরনের যন্ত্র দ্বারা চলে তবে মন্দিরের ভিতরে বাজানো হয় এবং একটি ভিন্ন ছন্দবদ্ধ বীট অনুসরণ করে।
পঞ্চবদ্যম ( সংস্কৃতে পঞ্চা অর্থ পাঁচ) কেরালায় সঞ্চালিত আরেকটি ধ্রুপদী বাদ্যযন্ত্র । এখানে, পাঁচটি বিভিন্ন ধরনের যন্ত্র একটি পারফরম্যান্স তৈরি করে। পাঁচটি উপকরণ হল মাধালাম, কোম্বু, এডাক্কা, এলথালাম এবং টিমিলা ।
থাইম্বাকা হল একধরনের একক চেণ্ডা পারফরম্যান্স, যা দক্ষিণ ভারতের কেরালা রাজ্যে বিকশিত হয়েছিল।
অন্যান্য আকর্ষণ
পুরমের আকর্ষণীয় স্থান দেখা যায় ভাল্লুভানাদ এবং তালাপ্পিল্লি অঞ্চল। হরিজন ভেলা বা প্যারিয়ার ভেলার পাশাপাশি রয়েছে থলপাভাকুঠু, ঐতিহ্যবাহী পুতুল শো। হরিমাতম মন্দিরটি ত্রিপুনিথুরার নিকটে অবস্থিত। এটি সেখান থেকে মাত্র ৭ কিমি দূরে আবস্থিত। মন্দির উৎসবটি মালায়লাম মাসের মেডাম স্টার ইউটিআরএমে শুরু হয়েছিল। উৎসবের মূল আকর্ষণ হলো হরিমাটম পুরম, যা উৎসবের ৭ম দিন হয়। এই পুরমের প্রধান আকর্ষণ হল- কুদমাত্তম এবং কেরালার বিখ্যাত পান্ডিমেল্লাম। সবচেয়ে গুরুত্বপূর্ণ বিষয়গুলির মধ্যে একটি হরিমাত্তম পুরম এবং উৎসব কেরালার ঐতিহ্য, বিশ্বাস এবং সংস্কৃতি বজায় রেখে পরিচালনা করছে।
আরও দেখুন
কোল্লামের আশ্রমাম শ্রী কৃষ্ণ স্বামী মন্দিরের প্রধান দেবতা শ্রী কৃষ্ণের সাথে আস্তামুডি হ্রদের তীরে অবস্থিত একটি মন্দির। এই মন্দিরের বার্ষিক বিশু উৎসব মিনাম এবং মেডামের (এপ্রিল) মাসে মালায়ালাম মাসে উদযাপিত হয়।
দিনের পূর্বে অনুষ্ঠানের পূর্ববর্তী রীতিনীতিগুলির মধ্যে রয়েছে ১৪ টি মন্দিরের চেরুপুরম এজুনাল্লাথু, আনা নীড়তু (হাতির স্নান) অনূতত্তু (হাতির জন্য ভোজ) এবং পুরা সাদ্য। পুরামের অংশ হিসাবে কুডমত্তম অনুষ্ঠান এবং ঐতিহ্যবাহী অর্কেস্ট্রা (মেলাম) পরিচালনা করা হয়।
উৎসবের দিনগুলিতে, মন্দির প্রাঙ্গণটি কথাকলি এবং কোথুর মতো বিভিন্ন শিল্প ফর্মের পারফরম্যান্সের স্থান হবে।
শ্রীকৃষ্ণের জন্মদিন উদ্‌যাপন করা অষ্টমী রোহিনীও এখানে চিংগামের মালায়ালাম মাসে রোহিণী নক্ষত্রমণ্ডলে পালিত হয়।
মহেন্দ্র সরভাইয়া
মহেন্দ্র সরভাইয়া দ্বাদশ বিধানসভায় গুজরাটের পালিতানা আসন থেকে বিধানসভার সদস্য নির্বাচিত হয়েছিলেন।
ববি ইডেন
ববি ইডেন (জন্ম: ৪ জানুয়ারী ১৯৮০ ) একজন ওলন্দাজ পর্নোগ্রাফিক অভিনেত্রী এবং আন্তর্জাতিক ম্যাগাজিন মডেল। তিনি বছরের সেরা ডাচ পেন্টহাউস পেটের রানার আপ হয়েছিলেন। তিনি ক্লাব, ম্যান অনলি, এবং সোহো ম্যাগাজিনের জন্য মডেলিং করেছেন।
তিনি ডাচ ডিজে ফেরি কর্স্টেনের সাথে তার একক "ওয়াচ আউট" এর জন্য ভিডিওতে উপস্থিত হয়েছেন। ভিডিওতে দেখা যায়, ছোট কর্স্টেন একটি মডেল রেসিং কারের চারপাশে দৌড়াচ্ছেন, যখন ববি রিমোট কন্ট্রোল দিয়ে মাথার উপরে বয়ন কাজ করছেন। তিনি প্যাসি এবং চিক এবং বর্তমানে প্যানোরামা ম্যাগাজিনের জন্য লেখালেখি করছেন।
আইফিল্ম (টিভি চ্যানেল)
আইফিল্ম (ফার্সি: آی فیلم, আরবি: ), অথবা আইফিল্ম, ফার্সি, ইংরেজি, এবং আরবি ভাষায় তিনটি চ্যানেলের একটি ইরানি বিনোদনমূলক টেলিভিশন নেটওয়ার্ক। নেটওয়ার্কটি সম্প্রচার শুরু করে ২০১০ সালের ৯ সেপ্টেম্বরে। এর মূল উদ্দেশ্য ছিল বিশ্বব্যাপী দর্শকদের কাছে ইরানি চলচ্চিত্র এবং ধারাবাহিক প্রচার করানো। উদ্বোধন থেকে নেটওয়ার্কটি পরিচালনা করতো মোহাম্মদ-রেজা খাতামি, তারপর ২০১৬ সালের জুন মাসে একে প্রতিস্থাপন করে আয়াতুল্লাহ মোজতাহেদ শাবেস্তারির পুত্র মেহদি মোজতাহেদ।
অনুষ্ঠানসমূহ
আইফিল্ম নেটওয়ার্ক একটি ২৪-ঘণ্টায় সম্প্রচারিত নেটওয়ার্ক যা দিনে দুই বার একটি ৮-ঘণ্টার ব্লক সম্প্রচার করে, তেহরান সময় সন্ধ্যা ৬:৩০টায় শুরু করে। অনুষ্ঠানমালায় রয়েছে টেলিভিশন ধারাবাহিক, চলচ্চিত্র, শিল্প নিয়ে সরাসরি কুইজ, চলচ্চিত্র নিয়ে ব্যাকস্টেজ তথ্যচিত্র, এবং ইরানের ব্যাপারে চলিত প্রযোজনা, চলচ্চিত্র বিবেচনা, শর্ট ফিল্ম, এবং তথ্যচিত্র। এটি বেশিরভাগ বিভিন্ন আইআরআইবি চ্যানেল থেকে ধারাবাহিক সম্প্রচার করে, কিন্তু এটির কাছে একটি সাফল্য ধারাবাহিক আছে, ইয়াদাভারি (স্মরণ) (২০১৩)।
২০১৫ সালের একটি মর্যাদাপূর্ণ ইউটেলস্যাট টিভি অ্যাওয়ার্ডের জন্য আইফিল্মকে শর্টলিস্ট করে একটি আন্তর্জাতিক জুরি।
আকাশ (দ্ব্যর্থতা নিরসন)
আকাশ হলো ভূ-পৃষ্ঠের বাইরে অবস্থিত ফাঁকা স্থান।
আকাশ দ্বারা আরও বোঝানো হতে পারে:
চিমন সাপারিয়া
চিমনভাই সাপারিয়া হলেন ভারতীয় জনতা পার্টির একজন ভারতীয় রাজনীতিবিদ। তিনি গুজরাত রাজ্যের মন্ত্রিপরিষদ মন্ত্রী।
ঐহিকা মুখার্জী
ঐহিকা মুখার্জী একজন ভারতীয় টেবিল-টেনিস খেলোয়াড়। ঐহিকার জন্ম পশ্চিমবঙ্গে। ঐহিকা ২০১৮ এশিয়ান গেমসে ভারতীয় দলের হয়ে অংশ গ্রহণ করেছিলেন।
অল্ট নিউজ
অল্ট নিউজ হলো প্রাক্তন সফটওয়্যার প্রকৌশলী প্রতীক সিনহা এবং মোহাম্মদ জুবায়ের দ্বারা প্রতিষ্ঠিত ও চালিত একটি ভারতীয় অলাভজনক তথ্য যাচাইয়ের ওয়েবসাইট। এটি ৯ ফেব্রুয়ারী ২০১৭ তারিখে ভুয়া খবরের বিরুদ্ধে লড়াই করার উদ্দেশ্যে চালু করা হয়।  অল্ট নিউজ এপ্রিল ২০২০ পর্যন্ত আন্তর্জাতিক ফ্যাক্ট-চেকিং নেটওয়ার্কের স্বাক্ষরকারী অংশীদার ছিলো।
ইতিহাস
অল্ট নিউজ আহমেদাবাদে আইনজীবী ও জনসংঘর্ষ মঞ্চের প্রতিষ্ঠাতা-সভাপতি মুকুল সিনহার ছেলে প্রাক্তন সফটওয়্যার ইঞ্জিনিয়ার প্রতীক সিনহা দ্বারা প্রতিষ্ঠিত হয়। প্রতীক সিনহা যখন ভারতে তার সক্রিয়কর্মী মা-বাবার সাথে কাজ শুরু করেন তখন ভুয়া খবর উন্মোচন করতে আগ্রহী হয়ে ওঠেন। তিনি ২০১৩ সালের প্রথম দিকে ভুয়ো খবরের উত্থানকে অনুসরণ করছিলেন কিন্তু ২০১৬ সালে সামাজিক যোগাযোগমাধ্যমের প্রভাব উপলব্ধি করার পরে ওয়েবসাইটটি শুরু করেন, যখন গুজরাতের উনাতে একটি মৃত গরুর চামড়া কাটার জন্য চার দলিত ছেলেকে বেত্রাঘাত করা হয়েছিলো। তিনি ২০১৬ সালে একজন সফটওয়্যার ইঞ্জিনিয়ার হিসেবে ফ্রিল্যান্সিং ছেড়ে দেন ও পরের বছর অল্ট নিউজ প্রতিষ্ঠা করেন।
ওয়েবসাইটটি চালু করার পর থেকে সিনহা প্রাণনাশের হুমকি পেয়েছেন, হুমকিদাতাদের দাবি ছিলো যেন তিনি অল্ট নিউজের জন্য বিষয়বস্তু তৈরি করা বন্ধ করেন।
২০২২ সালের জুলাইয়ে সহ-প্রতিষ্ঠাতা জুবায়েরকে "ধর্মীয় অনুভূতিতে আঘাত করার" অভিযোগে দিল্লি পুলিশ গ্রেপ্তার করে। আইপিসি ২৯৫ক ধারা ও আইটি আইনের ৬৭ ধারার অধীনে অভিযোগগুলো ২০১৮ সালে করা একটি ব্যঙ্গাত্মক টুইটের জন্য প্রয়োগ করা হয়, যেখানে তিনি হৃষিকেশ মুখোপাধ্যায়ের ১৯৮৩ সালের ভারতীয় কৌতুকধর্মী চলচ্চিত্র কিসি সে না কেহনা থেকে একটি অসম্পাদিত স্ক্রিনশট শেয়ার করেন। এক বেনামী টুইটার ব্যবহারকারীর দ্বারা এই টুইটটি হিন্দুদের অনুভূতিকে উপেক্ষা করার অভিযোগ করা হয়। সাংবাদিক সংস্থা, মানবাধিকার সংস্থা ও রাজনৈতিক বিরোধীরা মোদীর ভারতে সংবাদপত্রের স্বাধীনতা খর্ব করার কথা উল্লেখ করার সময়, ২০২২-এর বিজেপি মুহম্মদ মন্তব্য বিতর্ক ও সমাজে বিভ্রান্তির বিরুদ্ধে লড়াই করার জন্য অল্ট নিউজের কাজে তার ভূমিকার বিরুদ্ধে প্রতিশোধ হিসেবে এই গ্রেপ্তারকে প্রত্যক্ষ করে।
প্রক্রিয়া
অল্ট নিউজ ভুল তথ্য পর্যবেক্ষণ করে কাজ করে, যারা প্রাথমিকভাবে পর্যাপ্ত ভাইরাল তথ্য শনাক্ত করে। তারা ক্রাউডট্যাঙ্গোল নামক একটি ফেসবুক টুল ব্যবহার করে প্রকাশকরা ইন্টারনেট জুড়ে কীভাবে বিষয়বস্তু ছড়িয়ে পড়ে তা ট্র্যাক করে ফেসবুকের পাতা পর্যবেক্ষণ করে অতীতে কোনও সময়ে ভুল তথ্য প্রকাশ ও আদর্শগত গোষ্ঠীর উভয় পাশে রয়েছে কিনা তা দেখার চেষ্টা করে৷ তারা একটি টুইটার ম্যানেজমেন্ট টুল টুইটডেক ব্যবহার করে একইভাবে সেসব টুইটারে পোস্ট করা বিষয়বস্তু নিরীক্ষণ করে যেগুলো প্রায়শই ভুল তথ্য টুইট করতে পরিচিত। তারা একাধিক হোয়াটসঅ্যাপ গ্রুপ নিরীক্ষণ করে যেগুলোয় তারা অনুপ্রবেশ করতে সক্ষম হয় ও সেইসাথে ব্যবহারকারীদের কাছ থেকে তথ্য গ্রহণ করে যারা তাদের সামাজিক যোগাযোগমাধ্যম ও হোয়াটসঅ্যাপে সতর্ক করে।
জনপ্রিয় কাজ
অল্ট নিউজ হিন্দু ডানপন্থী ওয়েবসাইট দৈনিকভারত.অর্গ পরিচালনাকারী ব্যক্তিদের শনাক্ত করেছে। সিনহা দেখিয়েছেন যে বিহারে একজন হিন্দু লোককে মুসলিমদের হাতে পিটিয়ে মারার ভিডিওটি আসলে বাংলাদেশের। তিনি দিল্লি ভিত্তিক আইনজীবী প্রশান্ত পটেলের তথ্যও ফাঁস করেন যিনি তার টুইটার অ্যাকাউন্টে মিথ্যাভাবে অনেক জাল খবর প্রকাশ করতেন। তিনি আরও দেখান যে একটি ভিডিওতে দেখানো হয়েছে যে একটি মাড়োয়ারি মেয়েকে একটি মুসলিম পুরুষের সাথে বিয়ে করা হয়েছে যাকে বোরকা না পরার কারণে পুড়িয়ে মারা হয়েছে বলে অভিযোগ করা হয়েছে যা মূলত গুয়াতেমালার ঘটনা।  বিবিসির সূত্রানুসারে, ২০১৭ সালের জুন মাসে অল্ট নিউজের একটি প্রতিবেদনে দেখানো হয়েছে যে ভারতীয় স্বরাষ্ট্র মন্ত্রক স্পেনীয়-মরক্কো সীমান্তের একটি ছবি ব্যবহার করে দাবি করেছে যে এটি ভারতের সীমান্তে ফ্লাডলাইট স্থাপন করেছে যার ফলে মন্ত্রকটি অনলাইনে উপহাসের সম্মুখীন হয়।  সিনহা ৪০ টিরও বেশি একটি তালিকা সংকলন করেছেন যা তিনি জাল সংবাদ উৎস হিসাবে বর্ণনা করেছেন, যার বেশিরভাগই তার মতে ডানপন্থী মতামত সমর্থন করে।
অল্ট নিউজ দল "ইন্ডিয়া মিসইনফর্মড: দ্য ট্রু স্টোরি" একটি বই লিখে। হার্পারকলিন্স দ্বারা প্রকাশিত বইটি মার্চ ২০১৯-এ প্রকাশিত হয়। বইটি অরুন্ধতী রায় দ্বারা "প্রাক-অনুমোদিত" হয়। ২০১৭ সালে সিনহাকে গুগল নিউজল্যাব এশিয়া-প্যাসিফিক সম্মেলনে ভুয়া খবরের সম্ভাব্য সমাধান নিয়ে আলোচনা করার জন্য আমন্ত্রণ জানানো হয়।
পমোডোরো কৌশল
থাম্ব|একটি পমোডোরো কিচেন টাইমার, যার নামানুসারে এই পদ্ধতির নামকরণ করা হয়েছে পমোডোরো কৌশল (বিকল্প বানান- পোমোডোরো কৌশল, পমোদরো কৌশল) একটি সময় ব্যবস্থাপনা পদ্ধতি যা ১৯৮০ এর দশকের শেষদিকে ফ্রান্সেসকো সিরিলো উদ্ভাবন করেন। এই পদ্ধতিতে একটি টাইমার ব্যবহার করে যে কোন কাজকে ছোট ছোট সময়ের ভগ্নাংশে ভাগ করে কাজটি সম্পন্ন করা হয়। সাধারনত প্রতি সময়ের ভগ্নাংশের দৈর্ঘ্য ২৫ মিনিট হয় এবং প্রতি ২৫ মিনিট পর পর ছোট বিরতি থাকে। সময়ের এই প্রতি ভগ্নাংশকে পমোডরো বলে যা ইতালীয় এক শব্দ যার অর্থ টমেটো। বিশ্ববিদ্যালয়ের ছাত্র থাকাকালীন সময়ে সিরিলো এর ব্যবহৃত টমেটো আকৃতির কিচেন টাইমার অনুসারে এই পদ্ধতির নামকরন করা হয়েছে।
এই কৌশলটি বিভিন্ন অ্যাপ এবং ওয়েবসাইটের মাধ্যমে ব্যাপক জনপ্রিয়তা পেয়েছে। এই অ্যাপ এবং ওয়েবসাইটগুলো এই কৌশল ব্যবহারের বিভিন্ন নির্দেশিকা এবং টাইমার প্রদান করে।
মূলনীতি
মূল কৌশলটিতে ছয়টি ধাপ রয়েছে:
পরিকল্পনা, ট্র্যাকিং, রেকর্ডিং, প্রক্রিয়াজাতকরণ এবং ভিজ্যুয়ালাইজেশনের ধাপগুলো হচ্ছে এই কৌশলটির মূলভিত্তি।   পরিকল্পনার পর্যায়ে, কাজগুলিকে একটি "টু ডু টুডে" তালিকায় রেকর্ড করে অগ্রাধিকার দেওয়া হয়। এটি ব্যবহারকারীদের কাজগুলোর জন্য প্রয়োজনীয় সময় অনুমান করতে সাহায্য করে। পোমোডোরো সমাপ্ত হওয়ার সাথে সাথে এগুলি রেকর্ড করা হয়, যা একটি কাজ শেষ করার মানসিক আনন্দ প্রদান করে এবং পরবর্তী কাজের উন্নতি এবং নিজের পার্ফরম্যান্স পর্যবেক্ষণের জন্য তথ্য সরবরাহ করে।
কৌশলটির উদ্দেশ্যে, একটি পমোডোরো হল কাজের জন্য ব্যায়কৃত সময় ব্যবধান। কার্য সমাপ্তির পরে, পমোডোরোতে থাকা যে কোন বাড়তি সময় সেই কাজকে আরও উন্নত করার জন্য ব্যায় করা হয়। একটি সংক্ষিপ্ত (৩-৫ মিনিট) বিশ্রাম পরপর একাধিক পোমোডোরোকে পৃথক করে। পরপর চারটি পোমোডোরো একটি সেট তৈরি করে। সেটগুলির মধ্যে একটি দীর্ঘ (১৫-৩০ মিনিট) বিশ্রাম নেওয়া হয়।
কৌশলটির একটি লক্ষ্য হল ফোকাস বা কাজে মনোযোগ এবং কাজের ধারার উপরে অভ্যন্তরীণ এবং বাহ্যিক বাধাগুলির প্রভাব হ্রাস করা। একটি পোমোডোরো অবিভাজ্য; যখন কোনও পমোডোরোর সময় অন্য কোন কাজ করার প্রয়োজন হয়, তখন হয় সে কাজ সম্পর্কে নোট নিয়ে পমোডরোর পরে সেটা করতে হবে অথবা পোমোডোরো ত্যাগ করতে হবে।
সরঞ্জামসমূহ
এই কৌশলের আবিষ্কারক এবং তার প্রবক্তারা যান্ত্রিক টাইমার, কাগজ এবং পেন্সিল ব্যবহার করে একটি স্বল্প প্রযুক্তির পদ্ধতিকে ব্যাবহারের জন্য উতসাহিত করেন। টাইমারকে ঘোরানোর শারীরিক কাজটি কার্যটি শুরু করার জন্য ব্যবহারকারীর দৃঢ় সংকল্পকে নিশ্চিত করে। কাগজে কাজের তালিকায় টিক দেওয়া কাজটি সম্পন্ন করার ইচ্ছা এবং বিরতির সময়ে অ্যালার্ম বাজানো বিরতির ঘোষণা দেয়। এতে কাজের প্রবাহ এবং ফোকাস এই শারীরিক উদ্দীপনার সাথে যুক্ত হয়।
নাথান রিয়ারডন
নাথান জন রিয়ারডন (Nathan Reardon; জন্ম: ৮ নভেম্বর, ১৯৮৪) কুইন্সল্যান্ডের চিনচিলা এলাকায় জন্মগ্রহণকারী অস্ট্রেলিয়ার উদীয়মান ক্রিকেটার। অস্ট্রেলিয়া ক্রিকেট দলের অন্যতম সদস্য নাথান রিয়ারডন ঘরোয়া ক্রিকেটে কুইন্সল্যান্ডের পক্ষে খেলছেন। ৫ নভেম্বর, ২০১৪ তারিখে সফরকারী দক্ষিণ আফ্রিকার বিপক্ষে টুয়েন্টি২০ আন্তর্জাতিকে অভিষেক ঘটে তার।
প্রবোধ রাওয়াল
প্রবোধ রাওয়াল গুজরাতের ভারতীয় জাতীয় কংগ্রেসের নেতা ছিলেন এবং ১৯৮০ থেকে ১৯৮৫ সাল পর্যন্ত সোলাঙ্কি সরকারে স্বরাষ্ট্রমন্ত্রীর দায়িত্ব পালন করেছিলেন। তিনি দুই মেয়াদে গুজরাত প্রদেশ কংগ্রেস কমিটির সভাপতি ছিলেন।
পাকিস্তানি রন্ধনশৈলী
পাকিস্তানি রন্ধনশৈলী (উর্দু: پاکستانی پکوان‎) হচ্ছে দক্ষিণ এশীয় বিভিন্ন ঐতিহ্যবাহী রান্নার একটি পরিশোধিত রূপ। ভৌগোলিক অবস্থানের কারণে পাকিস্তানি রান্না দক্ষিণ এশীয় এবং মধ্য এশীয় রন্ধনশৈলীর অংশ। মোঘলদের প্রভাবে পাকিস্তান এবং ভারতে অনেক রান্না ও খাবার একই ধরনের ।
পাকিস্তানের ভেতরে দেশের নৃতাত্ত্বিক এবং সাংস্কৃতিক বৈচিত্র‍্যের কারণে অঞ্চলভেদে রন্ধনশৈলীতে পার্থক্য আছে। পূর্বাঞ্চলের পাঞ্জাব ও সিন্ধু প্রদেশের খাবারে প্রচুর মশলাপাতি ব্যবহৃত হয় যা দক্ষিণ এশীয় রন্ধনশৈলীর চরিত্র বহন করে। পাকিস্তানের অন্যান্য অঞ্চলের বিশেষ করে বেলুচিস্তান, আজাদ কাশ্মীর,  গিলজিত-বালতিস্তান, খাইবার পাখতুনখা এবং প্রশাসনিক উপজাতিক অঞ্চলসমূহে আঞ্চলিকতার প্রভাবে ভিন্ন স্বাদের খাবার প্রচলিত।
শহর সমূহে আন্তর্জাতিক রন্ধনশৈলী এবং ফাস্ট ফুড জনপ্রিয়। স্থানীয় খাবারের সংগে বিদেশী রেসিপি মিলিত হয়ে মিশ্র রন্ধনশৈলী গড়ে উঠেছে যেমন পাকিস্তানি চীনা রন্ধনশৈলী। জীবনবৈচিত্র পরিবর্তনের সাথে সাথে রেডিমেড মশলা ব্যবহারের প্রবণতা জনপ্রিয় হচ্ছে।
হালাল
পাকিস্তানের সংখ্যাগরিষ্ঠ জনগোষ্ঠী মুসলমান। মুসলমানগণ ইসলামী আইনানুসারে সেইসকল খাবার ও পানীয় গ্রহণ করে যা হালাল এবং খাওয়ার অনুমতি আছে। হালাল খাদ্য হচ্ছে সেই সকল খাদ্যাদি যা ইসলামী খাদ্য আইনে খাওয়া ও পানের নির্দেশনা দেওয়া হয়েছে। ইসলামী আইনে বিশেষ করে বলা হয়েছে পশু জবাই, মাংস তৈরি এবং খাওয়ার রীতিনীতি সম্পর্কে বলা হয়েছে।
ঐতিহাসিক প্রভাব
ইন্দো আর্য সংস্কৃতি এবং মুসলিম রন্ধন ঐতিহ্যে সজ্জিত পাকিস্তানের জাতীয় রন্ধনশৈলী। পাকিস্তানের প্রথম সভ্যতা হচ্ছে মহেঞ্জোদারো এবং হরপ্পা সভ্যতা। ৩০০০ খ্রিস্টপূর্বাব্দে ডাল, বেগুন এবং গরুকে সিন্ধু উপত্যকায় গৃহপালিত করা হয়। এসব অঞ্চলে হলুদ, গোলমরিচ, সরিষার চাষ হতো। কমপক্ষে হাজার বছরের মধ্যে গম এবং চাল সিন্ধু উপত্যকার প্রধান খাদ্যে পরিণত হয়। পাকিস্তান হয়ে দক্ষিণ এশিয়ায় ইসলাম প্রবেশকালে স্থানীয় রন্ধনশৈলীর উপর মারাত্মকভাবে প্রভাব রাখে। যেহেতু মুসলমানদের শূকর খাওয়া এবং মদ্যপান নিষিদ্ধ তাই খাদ্যগ্রহণ রীতি শক্তভাবে মানা হয়। পাকিস্তানিরা অন্যান্য মাংস যেমন গরু, ছাগল, মুরগী এবং মাছ খেয়ে থাকে। এছাড়া শাকসবজি, ফল ও দুধ দৈনন্দিন খাদ্যতালিকার অংশ। খাবারের দক্ষিণ এশিয়া, মধ্যপ্রাচ্য রন্ধনশৈলীর প্রভাব পাকিস্তানি খাবারে স্পষ্ট।
উপাদান
পাকিস্তানি খাবার সুগন্ধি এবং মশলার স্বাদের জন্য পরিচিত। কিছু কিছু খাবারে যথেষ্ট পরিমান তেল ব্যবহারের কারণে সুবাস এবং স্বাদে আকর্ষণীয় হয়ে ওঠে। জিরা, লবঙ্গ, দারচিনি,  গোলমরিচ, তেজপাতা, মরিচ গুঁড়ো,  হলুদ ইত্যাদির ব্যবহার বেশ জনপ্রিয়।  বিভিন্ন মশলা উপাদানের মিশ্রণ গরম মশলা বাংলাদেশ, ভারতের মত পাকিস্তানেও জনপ্রিয়।
খাইবার পাখতুন
চাল দিয়ে তৈরি বিভিন্ন খাবার এবং কাবাব পশতু রন্ধনশৈলীর প্রধান বৈশিষ্ট্য। অন্যান্য পাকিস্তানি কুইজিনের তুলনায় পশতু রন্ধনশৈলীতে অধিক পরিমাণে ভেঁড়ার মাংস খাওয়া হয়। ভাতের হালিম, চাপলি কাবাব, টিকা ইত্যাদি জনপ্রিয় খাবার। পশতু এবং বেলুচ রন্ধনশৈলীতে প্রথাগতভাবে মশলার ব্যবহার হয় না।
সিন্ধ
পাকিস্তানের সিন্ধু জনগোষ্ঠীর রন্ধনশৈলী হচ্ছে সিন্ধী রন্ধনশৈলী। সিন্ধী কুইজিন মশলাদার এবং মুরগীর বিভিন্ন রকম রান্নার জন্য পরিচিত।
করাচী
করাচী রন্ধনশৈলী মোঘলাই রন্ধনশৈলীর অনুরূপ যা হায়দ্রাবাদী রন্ধনশৈলী দ্বারা অনুপ্রাণিত।
কাজলা নদী
কাজলা নদী মাথাভাঙ্গা নদী থেকে উৎপন্ন হওয়া মেহেরপুর জেলার একটি ছোট নদী। নদীটির দৈর্ঘ্য ৩০ কিলোমিটার, গড় প্রস্থ ৩৫ মিটার। কাজলা নদীর দুইপাড়ে ব্রিটিশ নীলকররা গড়ে তুলেছিল অনেকগুলো নীলকুঠি যার মধ্যে ভাটপাড়া নীলকুঠি ও আমঝুপি নীলকুঠি অন্যতম। উপমহাদেশে নীলচাষের ইতিহাসের সাথে কাজলা নদীর নাম ওতপ্রতভাবে জড়িত।
প্রবাহ
মাথাভাঙ্গা নদীর কাজিপুর ইউনিয়নের অংশ থেকে কাজলা নদীর উৎপত্তি। উৎপত্তিস্থল থেকে এ নদী হিন্দা মাঠ, নওয়াপাড়া,কালিগংনী, ভাটপাড়া, গাড়াডোব এবং সদর উপজেলার আমঝুপি গ্রাম হয়ে ভৈরব নদীতে মিশেছে। মাথাভাঙ্গা নদীটি গঙ্গার শাখা নদী ভারতের জলঙ্গীর সঙ্গে সংযুক্ত।
তালিয়েন মসজিদ
তালিয়েন মসজিদ চীনের লিয়াওনিং প্রদেশের তালিয়েনের চিকাং শহরে অবস্থিত একটি মসজিদ। মসজিদটি ৯৬ নং বেইজিং পৌরজেলাতে অবস্থিত।
ইতিহাস
১৯২২ সালে মসজিদ নির্মাণ শুরু হয় এবং ১৯২৫ সালে নির্মাণ কাজ শেষ হয়। ১৯৫৮ সাল থেকে হাজী পাই ইউনশিং মসজিদের ইমামতি করছেন। সাংস্কৃতিক বিপ্লবের সময় থেকে ১৯৭৯ সাল পর্যন্ত মসজিদে নামাজ পড়া বন্ধ ছিল। ১৯৮৯ সালের এপ্রিলে মসজিদের নতুন ভবনের কাজ শুরু হয় এবং ১৯৯০ সালের ২৮শে অক্টোবর নির্মাণ কাজ শেষ হয়। ২০০৫ সালের হিসেবে মসজিদটি তালিয়েন শহরের দশটি মসজিদের একটি ছিল।
স্থাপত্য
মসজিদটি ১,২০০ বর্গমিটার এলাকা জুড়ে অবস্থিত। মসজিদটি আরব স্থাপত্যশৈলীর আদলে নির্মাণ করা হয়েছে। মসজিদের উপরে বিশাল সবুজ রঙের একটি গম্বুজ আছে। মসজিদের ভবনটি তিনতলাবিশিষ্ট ও ভবনের চার কোণায় চারটি মিনার আছে। ভবনে সাদা ও সবুজ রঙের টালি ব্যবহার করা হয়েছে। প্রথম তলায় গোসলখানা ও অযুখানা; দ্বিতীয় তলায় ইমামদের কার্যালয় এবং থাকারঘর এবং তৃতীয় তলায় পুরুষ ও মহিলাদের আলাদা আলাদা নামাজঘর আছে। মসজিদটি একটি ছাত্রাবাস এবং হালাল রেস্তোরাঁ পরিচালনা করে।
তালিয়েন মেট্রোর শিয়াংলুচিয়াও স্টেশনের দক্ষিণ-পূর্বে হেঁটে যাওয়া যাবে এমন দূরত্বে মসজিদটি অবস্থিত।
ঢপ গান
ঢপ গান বা ঢপ কীর্তন বাংলার এক জনপ্রিয় কীর্তনাঙ্গের গান। ঢপ গান মূলতঃ বৈষ্ণব কীর্তনের দিব্যভাবরোহিত একটি লৌকিক ধারা। রূপচাঁদ অধিকারী মুর্শিদাবাদের মনোহরশাহী ঘরানার সঙ্গীতকে কীর্তনের আঙ্গিকে হালকা সুরের ছন্দে নতুন করে উপস্থাপনা করেন। যা পরে অষ্টাদশ শতাব্দীতে ঢপ কীর্তন নামে পরিচিতি লাভ করে কলকাতা ও তার পার্শ্ববর্তী অঞ্চলে ঢপ কীর্তন ভীষণ জনপ্রিয় হয়। মধুসূদন কিন্নর ও রূপচাঁদ পক্ষী ছিলেন ঢপ গানের বিখ্যাত দুই গায়ক। এছাড়াও রূপচাঁদের দেখানো পথ ধরে পরে অঘোর দাস, দ্বারিক দাস, মধুসূদন কান, মোহন দাসের মতো শিল্পীরা খ্যাতি পেয়েছিলেন।
ইতিহাস
মধ্যযুগের শেষের দিকে বৈষ্ণব কীর্তন তার দিব্যভাব হারিয়ে বিভিন্ন লৌকিক রূপ ধারণ করতে শুরু করে। ঢপ গান তাদের মধ্যে অন্যতম। ঈশ্বরচন্দ্র গুপ্তের রচনায় ঢপ গানের উল্লেখ পাওয়া যায় যদিও তার বহু আগে থেকেই ঢপ গান প্রচলিত ছিল। কীর্তন বিশেষজ্ঞরা অনুমান করেন রূপচাঁদ অধিকারীই প্রথম মুর্শিদাবাদের অন্যতম ঘরানা বা মনোহরশাহীকে ভেঙে হাল্কা সুরের সৃষ্টি করেন। এই কীর্তন গানই জনসমাজে ঢপ কীর্তন নামে পরবর্তীতে জনপ্রিয়তা লাভ করে। প্রচলিত কীর্তন গানের থেকে ঢপ কীর্তন ছিল অনেক সহজ, সরল ও লৌকিক ধারার। এমনকী অনেকের দাবি সেই সময় হিন্দু শ্রাদ্ধবাসরেও ঢপ কীর্তন গাওয়া হতো। সাধারণ পালা কীর্তনের মতো রূপচাঁদ ঢপ কীর্তনে দান, মাথুর, মান, নৌকা বিলাস পালার প্রচলন ঘটিয়েছিলেন। এছাড়াও যশোহর জেলার রাঢ়খাদিয়া নিবাসী জনৈক রাধামোহন বাউল ঢপ গানের চারটি পালা - 'মান', 'মাথুর', 'অক্রূর সংবাদ' ও 'কুরুক্ষেত্র' রচনা করেন। তার গানগুলি ছিল ভক্তিরসে পরিপূর্ণ। ঢপ গানের শ্রেষ্ঠ গায়ক মধুসূদন কিন্নর তার ছাত্র ছিলেন। মধুসূদন কিন্নর বা মধুকানের ঢপ ছিল প্রধানত ভক্তিমূলক। শৈশবে রবীন্দ্রনাথ মধুকানের ঢপ গান শুনেছিলেন। ঊনবিংশ শতাব্দীতে কলকাতার বিখ্যাত গীতিকার ও গায়ক রূপচাঁদ পক্ষী ঢপ গান গাইতেন। তার সংকলিত সঙ্গীতরসকল্লোলে ঢপ গান স্থান পেয়েছিল।
বর্তমান অবস্থা
বর্তমানে ঢপ গান লুপ্তপ্রায়। ২০১৪ সালে পশ্চিমবঙ্গ সরকারের তথ্য ও সংস্কৃতি বিভাগের উদ্যোগে নবদ্বীপে রাজ্য কীর্তন উৎসবে ঢপ কীর্তন পরিবেশিত হয়। পশ্চিমবঙ্গ সরকার নবদ্বীপে কীর্তন গুরুকুল স্থাপনের মাধ্যমে বাংলার অন্যান্য কীর্তনের পাশাপাশি ঢপ কীর্তন চর্চার ব্যবস্থা করছে।
ভারতীয় টাকা
থাম্ব|262x262পিক্সেল|ভারতীয় রুপির নোট ভারতীয় টাকা তথা ভারতীয় রুপি (মুদ্রা প্রতীক: 7px; ব্যাংক কোড: আইএনআর) হল ভারতের সরকারি মুদ্রার নাম। এই মুদ্রার প্রচলন ভারতীয় রিজার্ভ ব্যাংক কর্তৃক নিয়ন্ত্রিত হয়ে থাকে। আধুনিক 7px১, ১০০ পয়সায় বিভক্ত। ৫, ১০, ২০, ২৫ ও ৫০ পয়সা এবং 7px১, 7px২, 7px৫ ও 7px১০ -র মুদ্রা বাজারে প্রচলিত। অন্যদিকে 7px৫, 7px১০, 7px২০, 7px৫০, 7px১০০, 7px২০০,7px৫০০ ও 7px২০০০ -র ব্যাংকনোটও বাজারে প্রচলিত।
২০১০ সালের ১৫ জুলাই ভারতের কেন্দ্রীয় ক্যাবিনেট রুপির একটি প্রতীক নির্বাচন করেন। এই নতুন প্রতীক "7px" -টি দেবনাগরী "र" (র) ও রোমান বড় হাতের "R" অক্ষরদুটির সংমিশ্রণে সৃষ্ট। এর আগে Rs. (একবচনে Re.) কথাটিকে রুপির প্রতীক হিসেবে ব্যবহার করা হত।
ভারতীয় টাকার ভাষাভিক্তিক নাম
ভারতীয় টাকা ভারতের বিভিন্ন ভাষায় বিভিন্ন নামে পরিচিত।
ভারতীয় ব্যাংকনোটের ভাষা প্যানেলে দেশের ২২টি সরকারি ভাষায় মুদ্রার অঙ্কটি লিখিত থাকে।
প্রতীক
right|thumb|110px|ভারতীয় টাকার প্রতীক ২০০৯ সালের ৫ মার্চ ভারত সরকার টাকার প্রতীক অঙ্কনের একটি প্রতিযোগিতার ঘোষণা করেন। ২০১০ সালের কেন্দ্রীয় বাজেট পেশ করার সময় ভারতের অর্থমন্ত্রী প্রণব মুখোপাধ্যায় উল্লেখ করেন যে টাকার প্রস্তাবিত প্রতীকটিতে ভারতীয় সংস্কৃতি ও তার স্বাতন্ত্র্যের প্রতিফলন ঘটবে। প্রতিযোগিতা থেকে প্রাপ্ত প্রতীকগুলি থেকে পাঁচটি প্রতীক বেছে নেওয়া হয়। ২০১০ সালের ২৪ জুন কেন্দ্রীয় ক্যাবিনেটের একটি বৈঠকে এই পাঁচটি প্রতীকের মধ্যে একটিকে টাকার প্রতীক হিসেবে গ্রহণ করার কথা ছিল। কিন্তু কেন্দ্রীয় অর্থমন্ত্রীর একটি অনুরোধ রক্ষা করতে গিয়ে এই সিদ্ধান্ত গ্রহণে কিছু বিলম্ব হয়। স্থির হয় ২০১০ সালের ১৫ জুলাই ক্যাবিনেটের পুনরায় বৈঠক হবে। এই বৈঠকেই আইআইটির প্রাক্তন ছাত্র ডি উদয় কুমার অঙ্কিত প্রতীকটিকে টাকার প্রতীক হিসেবে বেছে নেওয়া হয়।
এই প্রতীকটি দেবনাগরী "र" (র) ও রোমান বড়ো হাতের "R" অক্ষরদুটির সংমিশ্রণে সৃষ্ট। প্রতীকের উপরের অংশে দুটি সমান্তরাল রেখা জাতীয় পতাকার একটি রূপকল্প সৃষ্টি করেছে। এর ফলে মার্কিন ডলার, পাউন্ড স্টার্লিং, ইউরো, ইজরায়েলি নিউ শেকেল ও জাপানি ইয়েনের মতো ভারতীয় টাকারও নিজস্ব একটি প্রতীকচিহ্ন হল। ভারত সরকার ছয় মাসে দেশের মধ্যে এবং ১৮ থেকে ২৪ মাসের মধ্যে আন্তর্জাতিক স্তরে এই প্রতীকের প্রচলন করতে ইচ্ছুক।
ভারত সরকার টাঁকশাল, কলকাতা
এটি কলকাতায় অবস্থিত ভারত সরকারের একমাত্র টাঁকশাল। এটি ভারতের অন্যতম প্রাচীন টাঁকশাল। কলকাতার আলিপুর অঞ্চলে এই টাঁকশালটি অবস্থিত।
১৭৫৯-৬০ সালে কলকাতায় প্রথম টাঁকশালটি প্রতিষ্ঠিত হয়। এই সময় এই টাঁকশালের নাম ছিল "ক্যালকাটা মিন্ট"। এখান থেকে মুর্শিদাবাদের নামে মুদ্রা উৎপাদিত হত। তবে এই টাঁকশালটি ঠিক কোথায় অবস্থিত ছিল তা জানা যায় না। ১৭৯০ সালে ইংল্যান্ড থেকে আধুনিক যন্ত্রপাতি এনে দ্বিতীয় ক্যালকাটা মিন্ট স্থাপন করা হয়। গিলেট শিপ বিল্ডিং-এ এই টাঁকশালটি অবস্থিত ছিল। ১৮৩৩ সালে স্ট্যাম্প অ্যান্ড স্টেশনারি কমিটি বাড়িটি অধিগ্রহণ করে নেয়। দ্বিতীয় টাঁকশাল থেকেও মুর্শিদাবাদের নামে মুদ্রা উৎপাদিত হত।
১৯৩০-এর দশকের শেষভাগে আলিপুরে নতুন টাঁকশাল ভবনের নির্মাণকার্য শুরু হয়। কাজ শেষ হওয়ার কথা ছিল ১৯৪২ সালের গোড়ার দিকে। তবে দ্বিতীয় বিশ্বযুদ্ধ শুরু হলে এই কাজ থমকে যায়। অবশেষে ১৯৫০-এর দশকের গোড়ার দিকে কাজ শেষ হয়। ১৯৫২ সালের ১৯ মার্চ ভারতের তদনীন্তন অর্থমন্ত্রী সি. ডি. দেশমুখ এই নতুন ভবনটির উদ্বোধন করেন। বর্তমানে আলিপুরের এই ভবনটি থেকেই টাঁকশালের কাজকর্ম চলে। টাঁকশালটি বর্তমানে "ভারত সরকার টাঁকশাল, কলকাতা" নামে পরিচিত এবং ইহা জাতীয় সড়ক ১১৭ অর্থাৎ ডায়মন্ড হারবার রোডের পশ্চিম দিকে অবস্থিত।
পাঁচশত এবং এক হাজার টাকার কাগুজে মুদ্রা রহিতকরণ
ভারতীয় পাঁচশত এবং এক হাজার টাকা মুদ্রার মুদ্রারহিতকরণ ভারতে ক্রমবর্ধমান দুর্নীতি ও কালো টাকা সমস্যার সমাধানের অভিমুখে ভারত সরকার কর্তৃক গৃহীত একটি পদক্ষেপ। ৮ই নভেম্বর ২০১৬ এর মধ্যরাত থেকে বৈধ টেন্ডার হিসাবে সমস্ত ৫০০ এবং ১০০০ ভারতীয় টাকার নোটগুলির প্রচলন আইনত বন্ধ করে দেওয়া হয়৷ প্রধানমন্ত্রী নরেন্দ্র মোদী টেলিভিশনের মাধ্যমে সারা দেশের জনগণের উদ্দেশ্যে ৮ই নভেম্বর ২০১৬-এ এই পদক্ষেপের ঘোষণা করেন৷ তাঁর ভাষণে নরেন্দ্র মোদী ভারতে বিদ্যমান সমস্ত ৫০০ এবং ১০০০ টাকার নোটগুলিকে অকার্যকর নোট বলে ঘোষণা করেন এবং নতুন ৫০০ এবং ২০০০ টাকার নোট প্রচলনের ঘোষণাও করেন৷ জাল নোট ব্যবহারের দ্বারা তথাকথিত সন্ত্রাসবাদ অর্থায়ন ও দেশে কালো টাকা প্রতিরোধ করার ভারত সরকার দ্বারা এটি একটি প্রচেষ্টা৷
কার্যপ্রণালী
প্রধানমন্ত্রীর ঘোষণার পরবর্তীতে ভারতীয় রিজার্ভ ব্যাঙ্কের গভর্নর উর্জীৎ প্যাটেল সেই সময় (৮ই নভেম্বরের পূর্ববর্তী সময় অবধি ছাপা) দেশে প্রচলিত ৫০০ এবং ১০০০ টাকার নোটগুলি অনায়াসে বিনিময়ের পদ্ধতি সংক্রান্ত বিস্তারিত বিবরণ দিয়ে একটি সংবাদ লিপি দেন। ৮ নভেম্বর, ভারতীয় রিজার্ভ ব্যাঙ্ক নিম্নলিখিতগুলি ঘোষণা করে:
২০০০ টাকার নতুন নোট প্রত্যাহার
২০১৬ সালে নতুন ৫০০ টাকার সঙ্গে নতুন ২০০০ টাকার নোটও শুরু করা হয়। কিন্তু ২০১৬ থেকে ২০২৩ পযর্ন্ত দীর্ঘ সাত বছর চলার পর ২০২৩ সালের ১৯শে মে, সরকার ২০০০ টাকার নোটও বাতিল বলে ঘোষণা করে।
নোট বন্ধ করার কারণ
২০১৬ সালে হটাৎ করেই নোট বাতিল করা হয়েছিল বলে বাজারে যথেষ্ট নোটের ঘাটতি দেখা দিয়েছিল। অল্প সময়ে সেই ঘাটতি মেটানোর জন্য নতুন পাঁচশত টাকার নোটের সঙ্গে নতুন দুই হাজার টাকা নোটও শুরু করা হয়। কিন্তু বর্তমানে নতুন ৫০০ টাকার নোটের সাথে সাথে অন্যান্য সমস্ত ধরনের নোটের যথেষ্ট পরিমাণে যোগান রয়েছে বলে, সরকার ২০০০ টাকার নোট বাতিল করার সিদ্ধান্ত নিয়েছে। ২০২৩ সালে দুই হাজারের নোট বাতিল করা হলেও, ২০১৮ সাল থেকেই রিজার্ভ ব্যাংক অফ ইন্ডিয়া দুই হাজার টাকার নোট ছাপানো বন্ধ করে দিয়েছিল।।
তথ্যসূত্র
<references group="টীকা"/>
কালাকান জেলা
কালাকান জেলা আফগানিস্তানের কাবুল প্রদেশের উত্তরে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে গুলদারা জেলা, উত্তরে কারাবাঘ জেল, পূর্বে দিহ সাবজ জেলা এবং দক্ষিণে মির বাচা কোট জেলা এর সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৬,৮০০ জন এর মত। কালাকান গ্রামটি জেলার কেন্দ্রীয় অংশে অবস্থিত। যুদ্ধকালীন সময়ে জেলাটিতে ব্যাপকভাবে ক্ষতিগ্রস্ত হয়ে পড়ে। যার ফলে অধিকাংশ অবকাঠামো ধ্বংষসপ্রাপ্ত হয়ে পড়েছিল। পুনর্নির্মাণ এবং পরিবারিক পুনর্বাসন খুবই ধীর গতিতে সংঘঠিত হয়েছিল।
শেলডন ম্যানর
শেলডন ম্যানর ইংল্যান্ডের সিফেনহামের নিকট উইল্টসায়্যারে অবস্থিত। ম্যানর হাউস হচ্ছে উইল্টসায়্যারের প্রাচীন ইংল্যান্ডের স্যাক্সন যুগের আবাসস্থল। ম্যানরের বেশির ভাগ কাঠামো সপ্তদশ শতকের এবং এটা প্রথম শ্রেণীর তালিকা ভুক্ত দালান।
ইতিহাস
শেলডন মধ্যযুগীয় ভুমিজরিপে প্রথম উল্লেখিত হয় ৮০৩ সালে, জনপদ বিচ্ছিন্ন হওয়ায় জরিপে নাম বেশি দিন স্থায়ী হয়নি তাই ১৫৮২ সালের মধ্যে বিচ্ছিন্ন মধ্যযুগীয় গ্রামে পরিণত হয়। ১৯৭৬ সালের জরিপে এটা ম্যানরের নিকটে থাকার এবং এটা পুরাতন আবাসস্থল এর উপর অবস্থানের কারণে জরিপে উল্লেখিত হয় যা হলোওয়ে নামে পরিচিত শেলডন ম্যানর ১১৮০ সালে স্যার উইলিয়াম বিউভিলিয়ানের মালিকানা স্বীকৃত হয়। তার মৃত্যুর পরে কোন উত্তরাধিকারী না থাকায় এবং তিনি নরম্যান হওয়ায় এটা রাজার সম্পত্তিরূপে বাজেয়াপ্ত হয়। ১২৩১ সালে ইংলন্ডের তৃতীয় হেনরি কর্তৃক গডারভিল পরিবারের নামে বরাদ্দ দেয়া হয়। ১২৫০ সালে ডি গডারভিলের সাথে বিয়ে হলে ম্যানর স্যার জিওফ্রে গ্যাসলিন মালিকানা পায়। ১৪২৪ সালে ম্যানর প্রথম ব্যারন হ্যাংগারফোর্ডের নিকট বিক্রি করা হয়। এবং কিছুকাল পরে শেষ পর্যন্ত ক্যাথারিন পার সাময়িক ভাবে হাগারফোর্ড সংখাগরিষ্টতা পাওয়া পর্যন্ত বরাদ্দ পায়। হ্যাংগারফোর্ড ১৬৮৪ সাল অবধি  ম্যানর বিক্রি না করা  বহুবছর সম্পত্তিটি খাজনার বিনিময়ে দখল হিসেবে থাকে। ১৭১১ উইলিয়াম নরিস ম্যানর কিনেছিলেন তিনি ১৮২৮ সাল পর্যন্ত বেঁচে ছিলেন। ১৮৫৪ সালে গ্যাব্রিয়েল গোল্ডনি এটা ক্রয় করেন, বেইলি পরিবারের পর  তিনার পুত্র ১৯১১ সাল পর্যন্ত এখানে বাস করেন।
১৯১৮ সাল থেকে গিবস পরিবার ম্যানরের মালিক ছিল। মেজর মার্টিন এনন্থনি গিবস (১৯১৬-১৯৯৪) তিনি ছিলেন উইল্টসায়্যারের একজন প্রাক্তন রাজকীয় ব্যক্তি। স্ত্রী এলসি মআর্গেট বিবাহ (১৯২২-২০১২) তাদের ছয় ছেলেমেয়ে। ১৯৮২ মেসার্স গিবস ম্যানরের ঐতিহাসিক এবং স্থাপত্যকলার বর্ণনা প্রকাশ করেন। ম্যানর এখন সিফেনহামের সিভিল প্যারিশ। ১২৮২ থেকে এটা উইল্টসায়্যারের লাগাতার সর্ববৃহৎ ম্যানর হাউস। ১৯৬০ সালে ইংল্যান্ডের ঐতিহাসিক দালান ও মনুমেন্ট কমিশনের মতে গ্রেডের তালিকা ভুক্ত দালানের স্বীকৃতি পায়।
স্থাপত্যকলা ও পুরাবস্তু
অবকাঠামোর প্রথম নির্মিত অংশ যথা পশ্চিমের জানালা ও আবৃত ঢোকার পথ ত্রয়োদশ শতকের বলে মনে করা হয়। এই আবৃত ঢোকার পথটিকে বিশেষ বৈশিষ্ট্যময় বলে মনে করা হয়, কিন্তু বর্তমানের গৃহের চাইতে এটি খুব বেশি বড়। প্রধান অবকাঠামোর আড়াই তলা বিশিষ্ট এবং রুবল পথরের টাইলস এর ছাদ ফস্টার সাহেবের জন্যে ১৬৫৯ খ্রিষ্টীয় সনে তৈরি হয়েছিল। যদিও কিছু অংশ আরো আগের। নিচ তলায় একটি পাথরের তৈরি ছোট প্রার্থনার স্থান আছে, মনে করা হয় হাংগারফোর্ড পরিবারের এবং পরিবারের দাসদের জন্য ১৪৫০ সালে নির্মিত। এটার একটা পূর্ব দরজা আছে যা গোথিক স্থাপত্যকলার টেরাকোটা। দীর্ঘদিন আস্তাবল হিসেবে ব্যবহৃত হওয়ার পরে বিংশ শতকে এটা পুনরুদ্ধার হয়। এখানে আছে ইটের তৈরি স্টোর হাউস, ইদুঁরের হাত থেকে রক্ষা পাওয়ার জন্যে আর আছে স্যাডল স্টোন (ফসল বা অন্যান্য বস্তু উচু রাখার ঠ্যাঙা দেওয়া পাথর)।
ম্যানরের সংগ্রহে আছে নেলসিয়া কাচ, পার্সিয়ান হস্তশিল্প, ঘোড়ার জিনের থলে, চিনামাটির বাসন কোসন ওক কাঠের আসবাবপত্র, এলিজাবেদিয়ান ভোজনশালার চেয়ার টেবিল। এখানে জেমস টিসট, ডেভিড তিনিয়ার, ডেভিড বেসানোর চিত্রশিল্প, মরগানের ফুলদানি, এবং সাধারন্ত ব্যবহার হয়না এমন হাটার কাচের ছড়ি।
আধুনিক সময়
প্রথম অটোমোবাইল এসোসিয়েশন বিজয়ী এবং এর স্থাপত্যকলার মাহত্ব্য এবং উঞ্চ স্বাগতিক আবহের জন্য ম্যানরটি এনপিআই ঐতিহাসিক গৃহ পুরস্কার পায়। ভবন ছাড়া এর বাগান গুলো সাধারনের জন্য খুলে দেওয়া হয়। এখানকার উল্লেখযোগ্য গোলাপ, ইউ বাগান এবং ম্যালবেরী কুঞ্জ।
এটা স্বীকৃত বিবাহ তীর্থ। এবং এর নিচতলায় গ্রীষ্ম কালীন সেক্সপেরিয়ান অপেরা মঞ্চায়ন হয়। বিপন্ন প্রায় ঘোড়া বংশ বিস্তারের প্রকল্প ক্লিভল্যান্ড বে ইন্ডেভার এর জন্য এটা মাতৃভুমি। ১৯৮৮ সালে এই গৃহের স্বত্বাধীকারী সম্পর্কে দি নিউওর্ক টাইম পত্রিকায় বলা হয় "এত ঐতিহাসিক ভবন, হ্রদ, চলমানতা এবং এর অতীত ঐতিহ্যে ম্যানর যেন পুরাবস্তু নয় এ যেন এক জীবসত্ত্বা
বীরগঞ্জ সরকারি বালিকা উচ্চ বিদ্যালয়
বীরগঞ্জ সরকারি বালিকা উচ্চ বিদ্যালয় দিনাজপুর জেলার বীরগঞ্জ উপজেলায় অবস্থিত একটি বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত।
শেলডন ম্যানর
আধুনিক সময়
১৯৫৫-এ ম্যানর বিবিসি প্রযোজিত শীর্ষস্থানীয় চিত্র নির্মাণের স্থান হিসেবে ব্যবহৃত হত। এবং ২০০৮ এ বিবিসি ওয়ানের' বনকিকার্স নামক নাটকের একটি পর্ব এখানে ধারণ করা হয়।
ঝিনাইদহ সরকারি ভেটেরিনারি কলেজ
যশোর বিজ্ঞান ও প্রযুক্তি বিশ্ববিদ্যালয় ভেটনারি অনুষদ(ঝিনাইদহ সরকারি ভেটেরিনারি কলেজ) দেশের দক্ষিণ পশ্চিমাঞ্চলের অন্যতম উচ্চশিক্ষা প্রতিষ্ঠান। ছাত্র-ছাত্রীদেরকে ভেটেরিনারি শিক্ষায় শিক্ষিত করা হয় এবং ভেটেরিনারি হাসপাতালের মাধ্যমে অত্র এলাকার প্রানীসম্পদের চিকিৎসা করে সাধারণ জনগণের সেবা দেয়া হয়। ঢাকা চুয়াডাঙ্গা  মহাসড়কে হলিধানি নামক স্থানে ১১ একর জায়গা নিয়ে কলেজটি ২০১৪ সালে  একাডেমিক কার্যক্রম শুরু হয়। বর্তমানে এটি যশোর বিজ্ঞান ও প্রযুক্তি বিশ্ববিদ্যালয়ের অনুষদ হিসাবে সংযুক্ত হয়েছে যেখানে ৫ বছর মেয়াদি ডক্টর অফ ভেটেরিনারি মেডিসিন (ডিভিএম)  কোর্স চালু আছে। বর্তমানে এটি যশোর বিজ্ঞান ও প্রযুক্তি বিশ্ববিদ্যালয়ের ঝিনাইদহ ক্যাম্পাস নামে পরিচিত।
ইতিহাস
প্রধানমন্ত্রী শেখ হাসিনা ২০১৩ সালের ৮ অক্টোবরে কলেজটি উদ্বোধন করেন। কলেজের প্রথম একাডেমিক কার্যক্রম শুরু হয় ২ মার্চ ২০১৪ থেকে।
একাডেমিক কার্যক্রম
কলেজের প্রথম একাডেমিক কার্যক্রম শুরু হয় ২ মার্চ ২০১৪ থেকে। প্রতি বছর এডমিশন পরীক্ষার মাধ্যমে ৬০ জন শিক্ষার্থী ভর্তি হওয়ার সুযোগ পেয়ে থাকে (৫৬টি সীট সাধারণ ছাত্র-ছাত্রীদের জন্য এবং ৩টি সীট মুক্তিযুদ্ধ কোঠাধারী এবং ১টি সীট উপজাতি কোঠা) । বর্তমানে ৩৬০ জন শিক্ষার্থী কলেজে অধ্যয়ন করছেন।
কলেজ টি তে স্থায়ী কোন শিক্ষক নেই। অধ্যাপক কিংবা সহযোগী অধ্যাপক নেই। প্রাণি সম্পদ অধিদপ্তরের জেলা ও উপজেলা ভেটেরিনারি সার্জন ও অতিথি শিক্ষক সহ মোট ১২ জন মানসম্পন্ন শিক্ষক ও ১৫ জন কর্মচারী আছে। ‌প্রতিষ্ঠানটিতে সর্বমোট ডিপার্টমেন্ট রয়েছে ১০টি। ইন্টার্ন প্রাণি চিকিৎসকদের সম্মানি ভাতার ব্যবস্থা আছে।
অনুষদ ও বিভাগ
কলেজ টি থেকে ভেটেরিনারী মেডিসিন অনুষদ	এর অধীনে ৫ বছর মেয়াদি ডাক্তর অফ ভেটেরিনারি মেডিসিন (ডিভিএম) ডিগ্রী প্রদান করা হয়। এই অনুষদের অধীনে বিভাগ সমুহ
অধিভুক্তি
২০১৪ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় অধিভুক্ত হয়ে একাডেমিক কার্যক্রম শুরু করে। কিন্তু পরবর্তীতে কলেজটি যশাের বিজ্ঞান ও প্রযুক্তি বিশ্ববিদ্যালয়ের অধিভুক্ত হয়। যশাের বিজ্ঞান ও প্রযুক্তি বিশ্ববিদ্যালয় আইন ২০০১ অনুসারে, কোন প্রতিষ্ঠানকে অধিভুক্ত করার সুযােগ না থাকায় শিক্ষা কার্যক্রম ব্যাহত হয়। ২০২০ সাল থেকে বাংলাদেশের ২ টি সরকারি ভেটেনারি কলেজ ঝিনাইদহ সরকারি ভেটেরিনারি কলেজ এবং সিরাজগঞ্জ সরকারি ভেটেরিনারি কলেজ কে শেরেবাংলা কৃষি বিশ্ববিদ্যালয় (শেকৃবি) এর অধিভুক্ত করা হয়।
২০২২–২৩ ওয়েস্ট ইন্ডিজ পুরুষ ক্রিকেট দলের দক্ষিণ আফ্রিকা সফর
ওয়েস্ট ইন্ডিজ পুরুষ ক্রিকেট দল ২০২৩ সালের ফেব্রুয়ারি ও মার্চ মাসে দুটি টেস্ট, তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য দক্ষিণ আফ্রিকা সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের অক্টোবর মাসে সফরের সূচি ঘোষিত হয়।
টেস্ট সিরিজে দক্ষিণ আফ্রিকা ২–০ ব্যবধানে জয়ী হয়। ওডিআই সিরিজটি ১–১ সমতায় শেষ হয়। টি২০আই সিরিজে ওয়েস্ট ইন্ডিজ ২–১ ব্যবধানে জয়লাভ করে।
দলীয় সদস্য
দ্বিতীয় টেস্ট ম্যাচ চলার সময় চোটের কারণে কেশব মহারাজ সিরিজের বাকি অংশ থেকে ছিটকে যান। তাঁর বদলি হিসেবে দক্ষিণ আফ্রিকার ওডিআই দলে তাবরাইজ শামসিকে যোগ করা হয়। ভিয়ান মুল্ডারও চোটের কারণে দক্ষিণ আফ্রিকার ওডিআই দল থেকে ছিটকে যান। ওডিআই সিরিজ শুরুর আগে চোটের কারণে ওবেদ ম্যাককয় ওয়েস্ট ইন্ডিজের টি২০আই দল থেকে ছিটকে গেলে রস্টন চেজকে দলে যোগ করা হয়।
মুসলিম সংখ্যাগরিষ্ঠ দেশগুলিতে সরকার ও রাজ্যে নারী রাষ্ট্রপ্রধানগণের তালিকা
এটি সংখ্যাগরিষ্ঠ মুসলিম দেশে রাষ্ট্রপ্রধান বা সরকার প্রধান হিসেবে নারীদের একটি কালানুক্রমিক তালিকা। যারা অস্থায়ী ক্ষমতায় ভূমিকা পালন করেছিল এটি তাদের বাদ দিয়ে করা হয়েছে।
তালিকা
{| class="wikitable unsortable" ! style="width:7%;" |প্রতিকৃতি ! style="width:20%;" | সরকার বা রাজ্যের প্রধান ! style="width:20%;" | দেশ ! style="width:27%;" | স্থিতি ! style="width:40%;" | অফিসে (প্রথমবার)
ল্যাঙ্গা ভোনি
ডান|থাম্ব|260x260পিক্সেল| রাভিকে এবং ল্যাঙ্গা পরা তামিল মেয়ে(১৯০৭) ল্যাঙ্গা ভোনি ( প্যাভাদাই দাওয়ানি বা লঙ্গা দেওয়ানি নামেও পরিচিত ) হল একটি ঐতিহ্যবাহী পোশাক যা মূলত দক্ষিণ ভারতের এবং পাকিস্তানের যুবতী মেয়েরা পরিধান করে থাকে। অল্প বয়সী মেয়েরাও এটি পরিধান করে। এটি দুই খণ্ডের শাড়ি বা অর্ধ শাড়ি হিসাবেও পরিচিত। বয়ঃসন্ধি এবং বিবাহের সময় অল্পবয়সী মেয়েরা এই পোশাক পরে। এছাড়া এর চেয়ে কম বয়সী মেয়েরা বিশেষ অনুষ্ঠানে এটি পরতে পারে।
এটা একটা লেহেঙ্গা বাপাভাদাই, যা একটি স্কার্ট, যা স্ট্রিং ব্যবহার করে কোমরে বাঁধা হয়, এবং একটি ভোনি, অনি, অথবা দাভানি, যা সাধারণত ২ থেকে ২.৫ মিটার (৬ ফুট ৭ ইঞ্চি থেকে ৮ ফুট ২ ইঞ্চি) দৈর্ঘ্যবিশিষ্ট হয়। ভোনি তির্যকভাবে একটি চোলির উপর (একটি টাইট ফিটিং ব্লাউজ, যা শাড়ি সঙ্গে ধৃত হয়) পরা হয়। সাধারণত পোশাকটি সুতি বা সিল্ক দিয়ে বোনা হয়। আধুনিক উপমহাদেশে মূলত বিশেষ অনুষ্ঠানের জন্য ভারতীয়দের দ্বারা পরিধান করা আধুনিক সময়ের " লেহেঙ্গা ধাঁচের শাড়ি" ল্যাঙ্গা ভোনির দ্বারা অনুপ্রাণিত।
বর্তমান দিনে
পশ্চিমা সংস্কৃতির প্রভাব এবং পোশাকটিকে অসুবিধে হিসাবে অনুধাবন দৈনন্দিন পোশাক হিসাবে অর্ধেক শাড়ি না পড়ার কারণ হয়ে দাঁড়িয়েছে। তবে ল্যাঙ্গা ভোনি আধুনিক সময়ের "লেহেঙ্গা ধাঁচের শাড়ি" হিসেবে অনুপ্রেরণা জাগিয়ে ফিরে এসেছে।
সাম্প্রতিক বছরগুলিতে, মিডিয়া এবং ফ্যাশনে মনোযোগ দেওয়ার কারণে ল্যাঙ্গা ওনি মেয়ে এবং যুবতীদের মধ্যে জনপ্রিয়তা অর্জন করছে। একসময়ের খুব সাধারণ, এখন অসাধারণ সূচিকর্ম, আয়না বা জারি কাজ এবং কালো এবং ধূসর রঙের মতো গাঢ় রঙগুলির সাথে দেখা যেতে পারে, যা একসময় অশুভ বিবেচিত হত। শিফন, জর্জেট, ক্রেপ এবং নাইলন সহ সাধারণ রেশম বা তুলা ছাড়াও কাপড়ের বিস্তৃত বৈচিত্র্য রয়েছে। পুরো শাড়িগুলি মাঝে মাঝে বোনা হয় যাতে ফ্যাব্রিকটি, যখন পরিধান করা হয়, তখন ল্যাঙ্গা ভোনির মতো কয়ারর জন্য নিতম্বের রঙ বা প্যাটার্ন পরিবর্তন হয়।
বয়সের অনুষ্ঠানে তাৎপর্য
দক্ষিণ ভারতের, বয়স সমারোহ অনুষ্ঠান(তেলুগু: లంగా వోని; তামিল: பட்டு பாவாடை; কন্নড়: ಲಂಗ ದಾವಣ), কোনো মেয়ে বয়ঃসন্ধিতে পৌঁছে গেলে উদযাপিত হয়। সে তার মাতামহ-দাদীদের দেওয়া ল্যাঙ্গা ভোনি পরে, যা অনুষ্ঠানের প্রথম অংশে পরে থাকে এবং তার পরে পিতৃ-দাদির দ্বারা প্রথম শাড়িটি দেওয়া হয়, যা সে অনুষ্ঠানের দ্বিতীয়ার্ধে পরেন। এটি তার নারীত্বের মধ্যে রূপান্তর চিহ্নিত করে।
কিছু সম্প্রদায়ের মাতৃ নানীদের থেকে ল্যাঙ্গা ভোনি দেয়ার ঐতিহ্যে মেয়েটির প্রথমে নামকরণ অনুষ্ঠান (নামকরণ) দিয়ে শুরু হয় এবং তার পর হয় ভাত খাওয়ানোর অনুষ্ঠান(অন্নপ্রাশন)।
উত্তরপ্রদেশ বিধানমণ্ডল
উত্তরপ্রদেশ বিধানমণ্ডল হলো ভারতের উত্তরপ্রদেশ রাজ্যের দ্বিকক্ষ বিশিষ্ট আইনসভা। আইনসভাটি গঠিত হয়েছে:
জৌনসারি ভাষা
জৌনসারি ভাষা (টাকরী: 𑚑𑚵𑚝𑚨𑚭𑚤𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের উত্তরাখণ্ড রাজ্যের দেরাদুন জেলার উত্তর পশ্চিম দিকের পার্বত্য জৌনসার-বাওর অঞ্চলে বসবাসকারী জৌনসারি জনজাতির কথ্য ভাষা৷ এটি বর্তমানে গাড়োয়ালের টিউনি, চক্রাতা ও কালসী ব্লকে জৌনসারি প্রধান কথ্য ভাষা৷
লিপি
এই লিপিটি যাজকীয়ভাবে বোগোই লিপি নামেও পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
জনসংখ্যা
জৌনসারি ভাষাভাষী লোক মূলত জৌনসার উপত্যকায় সীমাবদ্ধ৷ ভারতে জৌনসারি ভাষাভাষীর সংখ্যা ১,৩৬,৭৭৯ জন৷
বর্তমান অবস্থা
ভাষাটির এখনো অবধি কোনো সরকারী মর্যাদা নেই৷ ইউনেস্কো অনুসারে এই ভাষাটি অদূর ভবিষ্যতে অবলুপ্তি পাওয়ার শ্রেণিতে রয়েছে কারণ জৌনসারি ছাত্র-ছাত্রী ও শিশুরা নিজের মাতৃভাষায় শিক্ষা লাভের সুযোগ নেই৷ তবে এথ্নোলগের মতামত কিছুটা ভিন্ন৷
২০১৬ খ্রিস্টাব্দে স্টেট কাউন্সিল অফ এডুকেশনাল রিসার্চ এন্ড ট্রেনিং (এসসিইআরটি) ঘোষণা করে যে, "নো ইওর উত্তরাখণ্ড" (নিজের উত্তরাখণ্ডকে চেনো) প্রকল্পের অধীনে গাড়োয়ালী, কুমায়ূনী, জৌনসারি এবং রাঁকা ভাষাগুলিতে (চীনা-তিব্বতী ভাষাগোষ্ঠীর বেয়াঁসি, চৌদঁসি, দর্মিয়া, রাজি, রাওয়াত এবং রাঁকা ভাষা) রাজ্যের সরকারী বিদ্যালয়গুলিতে প্রথম থেকে দশম শ্রেণী পর্যন্ত ছাত্র-ছাত্রীদের প্রাথমিক স্তরে শিক্ষা দানের ব্যবস্থা করা হবে৷
রতনসিংহ রাঠোর
রতনসিংহ মাগানসিংহ রাঠোর, এছাড়াও রতন সিংহ নামে পরিচিত, একজন ভারতীয় রাজনীতিবিদ ও হয় সংসদ সদস্য থেকে 17 লোকসভা থেকে Panchmahal লোকসভা কেন্দ্রের, গুজরাত । তিনি ভারতীয় জনতা পার্টির প্রার্থী হয়ে ২০১২ সালের ভারতীয় সাধারণ নির্বাচনে জিতেছিলেন।
উইমেন ডেমোক্রেটিক ফ্রন্ট
উইমেন ডেমোক্রেটিক ফ্রন্ট (ডব্লিউডিএফ) একটি স্বাধীন সমাজতান্ত্রিক-পাকিস্তান ভিত্তিক নারীবাদী সংগঠন। এটি ফেডারেল রাজধানী ইসলামাবাদে ৮ মার্চ ২০১৮ সালে প্রতিষ্ঠিত হয়েছিল, সিন্ধু, বেলুচিস্তান, পাঞ্জাব এবং খাইবার-পাখতুনখাওয়া থেকে আগত শত শত প্রতিনিধি দ্বারা।
ডব্লিউডিএফের লক্ষ্য পাকিস্তানে আন্তর্জাতিক নারী দিবস উদযাপনকে বাস্তব কর্মে রূপান্তরিত করার জন্য সমাজতান্ত্রিক নারীবাদী আন্দোলন গড়ে তোলার জন্য সারা দেশে নারীদের ঐক্যবদ্ধ করা। ডব্লিউডিএফ-এর ইস্তেহার এবং সংবিধান হলো পুঁজিবাদ, পুরুষতন্ত্র, ধর্মীয় ফ্যাসিবাদ, জাতীয় নিপীড়ন এবং পাকিস্তানের কর্তৃত্ববাদী রাজনৈতিক ব্যবস্থার বিরুদ্ধে বিস্তৃত সংগ্রামের চেষ্টা করা।
আন্তর্জাতিক নারী দিবস, ২০১৮ -এ ফ্রন্টের উদ্বোধন করা হয়েছিল যখন বিপুল সংখ্যক ছাত্র, কর্মজীবী মহিলা, বুদ্ধিজীবী এবং রাজনৈতিক কর্মীরা অওরত আজাদী মার্চ, ২০১৮-এর জন্য জড়ো হয়েছিল।
পটভূমি
ডব্লিউডিএফ হল পাকিস্তান ভিত্তিক একটি নারী সংগঠন যার লক্ষ্য হল গ্রামীণ এবং শহুরে এলাকা থেকে শ্রমিক-শ্রেণীর মহিলাদের (মানসিক বা শারীরিক শ্রম) একত্রিত করে একটি সমাজতান্ত্রিক-নারীবাদী গণ প্রতিরোধ আন্দোলন গড়ে তোলা। ডব্লিউডিএফ গণতান্ত্রিক, শান্তিপূর্ণ এবং প্রতিরোধের উপায় গ্রহণ করে।
ফাউন্ডেশন
ডব্লিউডিএফ আনুষ্ঠানিকভাবে ৮ মার্চ ২০১৮ তারিখে ইসলামাবাদে আন্তর্জাতিক নারী দিবসের আন্তর্জাতিক কর্মকাণ্ডে একটি প্রতিরোধ আন্দোলন হিসেবে প্রতিষ্ঠিত হয়েছিল, যার ভিত্তি ছিল ২০১৪ সাল থেকে কার্যকরী প্রাদেশিক ইউনিটের প্রতিনিধিদের ফাউন্ডেশন কংগ্রেস। কংগ্রেস পাকিস্তানে অওরত আজাদী মার্চ (নারী স্বাধীনতা মার্চ) এর ভিত্তি স্থাপন করেছিল।
মতাদর্শ
ডব্লিউডিএফ সহিংসতা, বৈষম্য এবং পুরুষতান্ত্রিক নিপীড়নকে সামগ্রিকভাবে নিপীড়নের অংশ হিসেবে গণ্য করে এবং পাকিস্তানের শ্রেণী, লিঙ্গ এবং জাতির ভিত্তিতে - শোষণ, পুঁজিবাদ, সাম্রাজ্যবাদ, সামন্তবাদ এবং ধর্মীয় উগ্রবাদের স্তম্ভ। ডব্লিউডিএফ নারীদের জীবন যাপনের অধিকার, সব ধরনের নিপীড়ন, অগ্রগতি এবং শান্তির জন্য তাদের মুক্তি না পাওয়া পর্যন্ত তাদের সংগ্রাম অব্যাহত রাখতে প্রতিশ্রুতিবদ্ধ; এবং পাকিস্তানে মানুষের গণতন্ত্র প্রতিষ্ঠা করা। তাদের আদর্শ সমাজতান্ত্রিক-নারীবাদ এবং নারীদের রাজনৈতিক সংগ্রামের ইতিহাস দ্বারা বর্ণিত।
সাংগঠনিক কাঠামো
ডব্লিউডিএফ -এর একটি ফেডারেল ইউনিট সহ খাইবার পাখতুনখাওয়া, সিন্ধু, পাঞ্জাব/ইসলামাবাদে এবং বেলুচিস্তান এই চারটি জাতীয় ইউনিট নিয়ে দেশব্যাপী এর উপস্থিতি রয়েছে। ডব্লিউডিএফ গিলগিত-বালতিস্তান ও কাশ্মীরের বিতর্কিত অঞ্চলগুলিতে ইউনিট তৈরি করার লক্ষ্য রাখে যাতে ঐ এলাকার মহিলাদের সংগঠিত করা যায় এবং তারা আন্দোলনের অংশ হয়।